b'\n_START_ARTICLE_\nEesti Linnade ja Valdade Liit\n_START_PARAGRAPH_\nEesti Linnade ja Valdade Liit (l\xc3\xbchend: ELVL; varem Eesti Linnade Liit, varasemas kirjanduses ka Eesti Linnadeliit) on \xc3\xbcleriigiline omavalitsusliit. 2013. aasta seisuga oli ELLi liikmete seas 30 Eesti linna, 15 valda ja 1 alev, 2019. aasta juunikuu seisuga aga 77 omavalitsust, milles rahvastikuregistri andmeil elas 99% Eesti rahvastikust. 2019. aastast juhib ELVLi Tallinna linnavolikogu esimees Tiit Terik.\n_START_SECTION_\nAjalugu\n_START_PARAGRAPH_\n1920. aasta 19. septembril toimus Tallinnas Eesti Linnade Liidu asutamiskoosolek.  1940. aasta 17. augustil likvideerisid ELL-i Eesti NSV v\xc3\xb5imud, liidu tegevus taastati 1990. aastal. 27. veebruarist 2018 on liidu uus nimi Eesti Linnade ja Valdade Liit.'